วิเคราะห์ความสัมพันธ์ของคุณทั้งคู่ สังเกตท่าทีการแสดงออก ถามคนอื่นดู
หากเพื่อนชายแอบชอบคุณ เขาย่อมจะอยากหาเวลามาพบคุณบ่อยๆ เขาจะหาเรื่องใช้เวลาเตร็ดเตร่ร่วมกับคุณให้ได้มากที่สุด บางครั้งอาจถึงกับยอมยกเลิกนัดอื่น หากเขาชอบติดต่อนัดพบคุณ หรือชอบเช็คว่าคุณกำลังยุ่งอยู่หรือเปล่า แสดงว่าคุณกำลังเจอเพื่อนตกหลุมรักแล้ว ผู้ชายที่ตกหลุมรักผ่ายหญิง ในบางครั้งอาจแสดงออกแบบอ้อมๆ ในการสนทนา ซึ่งพวกเขาอาจทำได้หลายวิธี เช่น บางครั้งอาจนำเข้าเรื่องรักๆ ใคร่ๆ หรืออาจแกล้งถามว่าคุณชอบใครอยู่หรือเปล่า รวมถึงคุณนึกอยากมีแฟนบ้างไหมด้วย บางคนอาจจะพยายามคุยเรื่องการออกเดท โดยอาจแกล้งแซว หรือพูดจิกกัดคู่รักบางคู่ พยายามสังเกตหัวข้อที่เขาเอามาพูดคุย หากมันวนเวียนอยู่แต่กับเรื่องรักหรือการออกเดทล่ะก็ ต่อให้เขาไม่ได้ขอคุณออกเดทตรงๆ แต่มันเป็นเงื่อนงำแสดงถึงความในใจของเขาแล้วล่ะ  มีข้อยกเว้นบางอย่างเหมือนกัน หากเพื่อนชายของคุณ มาปรึกษาคุณเกี่ยวกับการชวนผู้หญิงคนอื่นเที่ยว มันอาจจะเป็นสัญญาณว่าเขาเห็นคุณเป็นแค่เพื่อนจริงๆ ผู้ชายบางคนกล้าแสดงออกมากกว่าคนอื่น คนที่มั่นใจมากหน่อยอาจจีบคุณแบบเปิดเผยเลยก็ได้ หากเพื่อนชายคุณชักจะแกล้งแซว พูดเสียดสี หรือชอบทำให้คุณอายบ่อยๆ ผิดปกติล่ะก็ แสดงว่าอย่างน้อยเขาไม่ได้ “คิด” กับคุณแค่เพื่อนธรรมดาแล้ว ตระหนักว่า ผู้ชายอาจมีเจตนาคลุมเครือเวลาหว่านเสน่ห์ใส่คุณ ผู้ชายบางคนอาจจีบคุณตรงๆ แต่แล้วพอคุณไม่เล่นด้วย เขาก็อาจแกล้งทำเป็นว่าจีบเล่นๆ ไปงั้นเอง แต่ผู้ชายบางคนก็ชอบจีบหรือแซวเพื่อความบันเทิงจริงๆ ได้เหมือนกัน อย่างไรก็ตาม หากการจีบหรือแซวนั้น มันบ่อยและต่อเนื่องผิดปกติ มันน่าจะเป็นการจีบจริงแล้วล่ะ ผู้ชายที่อยากออกเดทกับผู้หญิงที่ตัวเองแอบชอบ อาจจะจงใจสร้างสถานการณ์ให้ตัวเองได้อยู่สองต่อสองกับเธอ พยายามสังเกตให้ดี เวลาที่เขานัดคุณไปกินข้าว เขาดูเป็นทางการมากเกินไปหรือเปล่า หากปกติเขาเป็นคนโผงผางหยาบคาย มาตอนนี้เขากลับกลายเป็นคุณชายสุภาพหรือเปล่า อยู่ดีๆ เขาก็มีมารยาทขึ้นมาไหม เขาเสนอจ่ายค่านั่นค่านี่ให้คุณบ่อยกว่าเดิมไหม ถ้าใช่ แสดงว่าเขากำลังจัดฉาก "หลอกเดท" กับคุณ เผื่อจะกลายเป็นจริงขึ้นมานั่นเอง คุณยังควรสังเกตสถานที่ๆ เขาพาคุณไป รวมถึงการแต่งกายของเขาด้วย หากเขาพาคุณไปในที่ๆ ดูดีมีระดับมากกว่าที่เคย หรือเสื้อผ้าหน้าผมสะอาดกว่าปกติล่ะก็ รู้ได้เลยว่านั่นคือการหลอกเดท เรื่องนี้อาจสำคัญที่สุดก็ว่าได้ ในการตัดสินว่าเพื่อนชายกำลังแอบชอบคุณหรือไม่ แต่ก็เป็นเรื่องที่ผู้หญิงมักมองข้าม นั่นคือ หากคุณสงสัยว่าเขาแอบชอบคุณหรือเปล่า ก่อนที่จะสรุป คุณควรสังเกตวิธีที่เขาปฏิบัติต่อผู้หญิงคนอื่นดูหน่อย หากเขาปฏิบัติต่อสาวๆ คนอื่นไม่ต่างกับคุณ แสดงว่าเขาเป็นแค่พวกเจ้าชู้หรือกล้าแสดงออกทั่วไป ไม่ใช่ชายที่แอบชอบคุณหรอก สังเกตวิธีที่เขาพูดถึงผู้หญิงคนอื่นให้คุณฟัง อย่างที่บอกไป หากเขาชอบมาถามหรือปรึกษาวิธีจีบผู้หญิงคนอื่น เขาก็ ไม่น่าจะ คิดเกินเลยกับคุณแล้วล่ะ อย่างไรก็ดี หากเขามักบ่นไม่พอใจผู้หญิงคนอื่น หรือเปรยว่ายังหาคนถูกใจไม่ได้สักที เขาอาจจะกำลังส่งซิกว่าสนใจคุณอยู่ก็ได้ ในหนังโรแมนติก พระเอกมักจะเป็นผู้ชายที่มีความปรารถนาแรงกล้า และเปี่ยมความมั่นใจ แต่ในชีวิตจริง ผู้ชายมักขี้อาย ประหม่า และไม่ค่อยเชื่อมั่นตัวเอง เหมือนๆ กันหมดนั่นแหละ! หากคุณสงสัยว่าเพื่อนกำลังแอบชอบคุณอยู่ไหม ก็ลองดูจากอาการเขินอายของเขา เขาเคยมีอาการประหม่าเวลาอยู่กับคุณบ้างไหม เขาหัวเราะอย่างเป็นธรรมชาติหรือแกล้งทำ เวลาอยู่กับคุณ เขาดูพยายามยิ้มหรือหัวเราะมากไปหน่อยหรือเปล่า แม้ว่าคุณจะไม่ได้ทำอะไรให้ขำเป็นพิเศษเลย อาการดังกล่าวนั้นอาจเกิดจากการที่เขาแคร์ว่าคุณคิดกับเขายังไงนั่นเอง! ต่อไปนี้ คือ ตัวอย่างสัญญาณบอกเหตุอื่นๆ:  อายหน้าแดง ดูเกร็งๆ เวลาคุยกัน ท่าทางลังเลหรือไม่อยากจะกล่าวว่า "ไปก่อนนะ" เวลาแยกกัน คนที่กำลังตกหลุมรัก มักหักห้ามใจไม่ให้มองคนที่ตัวเองหลงรักไม่ได้ เพื่อนคุณมักมองตาคุณบ่อยเกินกว่าปกติไหม เขาชอบส่งยิ้มให้เวลาที่คุณหันไปมองไหม แววตาคือหน้าต่างหัวใจ ต่อให้เขาไม่อยากจะยอมรับความจริง แววตาของเขาก็เฉลยจนหมดเปลือก คนที่แอบมองคนที่ตนกำลังตกหลุมรัก มักรู้สึกตัวช้าไปนิดนึง หากคุณจับได้ว่าเขากำลังแอบมอง และเขาสะดุ้งอายหรือรีบมองไปทางอื่นล่ะก็ แสดงว่าคุณเพิ่งไปขัดจังหวะหัวใจของเขา! คนที่แอบรักใครมักจะมีท่าทางผิดแปลกไปจากเดิมไม่มากก็น้อย ซึ่งเกิดจากจิตใต้สำนึกของเขา ท่าทางของเขาดูใส่ใจคุณผิดปกติหรือไม่ แม้ในเวลาที่คุณไม่ได้ร้องขอก็ตาม พูดอีกอย่างคือ เขามักหาเรื่องมองตาคุณเวลาคุยกันหรือเปล่า เขาพยายาม "เต๊ะท่า" เวลาคุณเดินผ่านมาไหม เขาทำเป็นอกผายไหล่ผึ่งหรือใช้แขนพิงกำแพงเวลายืนคุยกับคุณไหม ถ้าใช่ ภาษากายของเขากำลังหักหลังเขาเองแล้ว นี่เป็นวิชาเก่าแก่ในหมู่ผู้ชายเลยล่ะ! หากเขาชอบใคร ก็มักจะหาทางแต๊ะอั๋งให้ได้ เขาอาจดูตั้งใจโอบหรือกอดคุณบ่อยขึ้น เขามักโผล่มาช่วยคุณหยิบของทุกครั้งเวลาเอื้อมไม่ถึง หรือจู่ๆ ก็อาจแกล้งเดินชนคุณอย่าง "ไม่ตั้งใจ" หากเพื่อนชายของคุณดูถึงเนื้อถึงตัวมากกว่าปกติ คุณแน่ใจได้เลยว่าเขาเริ่มควบคุมสัญชาติญาณไม่อยู่แล้ว บางครั้งผู้ชายที่กำลังตกหลุมรักคุณ ยังอาจแกล้งวางอุบายให้ตัวเองมีโอกาสได้สัมผัสตัวคุณด้วย เช่น หากเพื่อนชายของคุณดูเหมือนเซ่อซ่าหรือทำของหล่นบ่อยผิดปกติ ลองสังเกตดูว่าเขาทำอะไรหลังจากที่คุณก้มลงไปหยิบให้ เขาแกล้งเอามือไปถูกับมือคุณหรือเปล่า ผู้ชายที่ตกหลุมรักเพื่อนสาว ย่อมอยากจะอยู่ใกล้เธอบ่อยที่สุดเท่าที่เป็นไปได้ ส่วนใหญ่ผู้ชายที่กำลังมีความรักมักถูกดึงดูดให้อยู่ใกล้เป้าหมาย (ไม่ว่าจะตั้งใจหรือไม่) เขามักจะมายืนใกล้ๆ เวลาอยู่ในงานสังสรรค์ หรือนั่งติดกับเธอบนโต๊ะอาหารหมู่ อย่างไรก็ตาม ในอีกด้านหนึ่ง บางคนอาจจะขี้อายมาก ซึ่งในกรณีนี้ เขามักเลือกที่จะหลีกหนีความรู้สึก เพราะไม่อยากแสดงอาการประหม่าออกไป ทำให้เขาอาจหายหน้าไปแบบไม่มีปี่มีขลุ่ย ดังนั้น หากมีการสังสรรค์ในหมู่เพื่อน คุณควรลองสังเกตว่า เขามีพฤติกรรมสุดโต่งอย่างใดอย่างหนึ่งตามที่กล่าวมาหรือเปล่า แล้วคุณก็จะพบคำตอบเอง การหาคำตอบว่าเพื่อนชายแอบชอบคุณอยู่หรือเปล่า อาจไม่ต้องเอาแต่คาดเดาก็ได้ วิธีหนึ่งที่ได้ผลดีคือ การสอบถามจากคนที่เขาสนิทด้วย! ผู้ชายส่วนใหญ่มักเปิดเผยเรื่องแบบนี้ให้กันและกันฟัง หากเพื่อนคนนี้แอบชอบคุณ เป็นไปได้มากว่า เพื่อนคนใดคนหนึ่งของเขาต้องรู้แน่ๆ  หากทำได้ คุณควรมีเพื่อนสักคนที่ทั้งคุณ และ เขา ต่างรู้จักหรือสนิทสนมด้วย ไม่เพียงคนๆ นี้จะช่วยหาคำตอบให้คุณ แต่หากเขาหรือเธอสนิทกับคุณมากกว่า ก็ยังจะช่วยคุณเก็บเป็นความลับอีกด้วย ในทางกลับกัน การถามเพื่อนของเขา ซึ่งไม่ได้รู้จักคุณด้วย ถือเป็นการเสี่ยงพอสมควร เป็นไปได้มากว่า คนๆ นั้นจะเอาเรื่องที่คุณถามไปเล่าให้เพื่อนชายคุณฟัง การทำเช่นนั้นจะเหมาะสมก็ต่อเมื่อคุณกำลังแอบชอบเพื่อนชายเหมือนกัน และจึงอยากให้เพื่อนของเขาคาบข่าวไปบอก นอกจากกรณีดังกล่าวนี้แล้ว คุณอาจซวยได้ หากคุณมั่นใจจริงๆ จะถามแบบตรงๆ ต่อหน้าเขาไปเลยก็ได้ ซึ่งมันอาจจะทำให้คุณวิตกกังวล แต่ความกลัวดังกล่าว มันก็คุ้มค่ากับการได้รู้สักทีว่า เพื่อนชายคนนี้กำลังแอบชอบคุณหรือไม่ อย่างไรก็ดี  เวลาที่คุณถามเขา ขอให้หาโอกาสแบบอยู่กันสองต่อสอง เพราะผู้ชายบางคนมักอายที่จะพูดความรู้สึกที่แท้จริงต่อหน้าคนอื่น  โชคร้ายหน่อย ที่ผู้ชายบางคนอาจจะไม่กล้าพูดต่อหน้าคุณคนเดียวอยู่ดี หากคุณได้ลองถามเขาแล้ว โดยเขาปฏิเสธว่าไม่ได้ชอบคุณ แต่กลับยังมีท่าทีหว่านเสน่ห์หรือแสดงความรักออกมาล่ะก็ คุณอาจกำลังเจอกับผู้ชายที่ขี้อายสุดๆ ไม่กล้าที่จะบอกความรู้สึกของตัวเองกับ ใครทั้งสิ้น ซึ่งคุณก็จะไม่มีทางเลือกมากนัก คุณอาจจะแค่ดำเนินชีวิตต่อไปตามปกติ และท้ายที่สุด เขาอาจจะกล้าบอกความรู้สึกหรือไม่ก็ได้ . หากคุณรู้จากเพื่อนเขา หรือจากตัวเขาเองเลยว่า เขากำลังแอบชอบคุณ และบังเอิญคุณก็ชอบเขาด้วย ก็ไม่มีเหตุผลอะไรที่จะไม่ชวนเขาออกเดท ซึ่งมันอาจจะง่ายขึ้น หากคุณทั้งคู่ต่างรู้ความรู้สึกซึ่งกันและกันก่อน ขอให้มีความสุขแล้วกัน อย่างน้อยคุณก็เป็นเพื่อนกันมาก่อน จึงไม่น่าจะมีช่วงเวลาที่อึดอัดตอนออกเดท แค่เปลี่ยนสถานะไปแค่นั้นเอง! ที่ผ่านมา สังคมมักคาดหวังให้ผู้ชายเป็นฝ่ายชวนผู้หญิงออกเดทก่อน หากเพื่อนชายคนนี้อายเกินกว่าที่จะเอ่ยปากชวน คุณก็อย่าได้แคร์ขนบธรรมเนียมเก่าๆ ชวนเองไปเลยรออะไร! อย่าปล่อยให้ความสุขของตัวเองต้องหลุดลอยไปเพียงเพราะเรื่องแบบนี้ เพราะมันเหมาะสมกับยุคโบราณเท่านั้น
สังเกตว่า เขาให้ความสำคัญกับการพบปะคุณมากไปไหม. สังเกตหัวข้อการสนทนา. สังเกตการหว่านเสน่ห์. รู้ทันการ "หลอกเดท". สังเกตวิธีที่เขาปฏิบัติต่อผู้หญิงคนอื่น. ดูจากอาการเขิน. สังเกตแววตาเวลาสบกัน. สังเกตภาษากายที่เทิดทูนคุณ. สังเกตการถูกเนื้อต้องตัวแบบ "ไม่ตั้งใจ". สังเกตได้ทั้งจากการที่เขาพยายาม อยู่ใกล้ และ หลบหน้า คุณ. ถามเพื่อน. ถามเขาไปเลย! หากคุณต่างชอบซึ่งกันและกัน ชวนเขาเดทเลย!
https://www.wikihow.com/Tell-if-Your-Best-Guy-Friend-Likes-You https://www.wikihow.com/Tell-if-Your-Best-Guy-Friend-Likes-You https://www.wikihow.com/Tell-if-Your-Best-Guy-Friend-Likes-You
Analyzing Your Relationship Spotting Signs of Affection Asking Others